અમદાવાદ: શહેરના ધીકાંટા વિસ્તારમાં આવેલી મેટ્રો પોલિટિન કોર્ટમાં હવેથી મોબાઇલ ફોન અને લેપટોપ ચાર્જ નહીં થઇ શકે. કારણ કે કોર્ટનાં બિ‌લ્ડિંગમાં 400 કરતાં વધુ સ્વિચ બોર્ડનાં પ્લગ સોકેટ બંધ કરવા માટેના આદેશ ચીફ મેટ્રો પોલિટિન મેજિસ્ટ્રેટ દ્વારા આપવામાં આવ્યા છે. મેટ્રો કોર્ટમાં વકીલોનાં ટેબલ પર ખાનગી વ્યકિતઓ કોર્ટની પરમિશન વગર લેપટોપથી ટાઇપિંગ કરવાનો વેપાર શરૂ કરી દેતાં આ નિર્ણય લેવાયો છે. ઉલ્લેખનીય છે કે ક્રિમિનલ કોર્ટ બાર એસોસિયેશન દ્વારા કોર્ટમાં ચાલતા કમ્પ્યૂટર સેન્ટર તથા બિનઅધિકૃત રીતે વકીલોના ટેબલ પર ચાલતા ટાઇપિંગના વેપારથી વીજ વપરાશ વધી ગયો હોવાનું પણ ચર્ચાઇ રહ્યું છે.